元朗大球場

元朗大球場，俗稱大陂頭，香港運動場之一，喺元朗，水牛嶺東面山腳，元朗體育路六號，另一邊為公園北路，元朗大會堂隔籬，就近元朗公園，英文叫Yuen Long Stadium。行政上歸元朗區。設施有運動場、草地球場，球場為十一人草地足球場。全天候跑道長四百米，有八綫。場歸康樂及文化事務署管。球場曾經喺一九八三年擴建，二零二二年關閉重建，預計二零二五年重開。

重建前設施
一條符合國際田徑聯會標準嘅400米八線全天候人造跑道
一個符合國際足協標準並附設泛光燈照明系統嘅草地球場
可以容納4,932名觀眾嘅看台
1間小食亭
一個男更衣室同一個女更衣室
一個貴賓房
一個多用途室
一個醫療房
二百個儲物櫃

元朗
香港運動場
香港超級聯賽球場